เรื่องร้องเรียน (ร้องเรียน) วันที่ 2023-10-17 02:37:25 — แขวงบางขุนนนท์ เขตบางกอกน้อย จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660044131

ขอความช่วยเหลือกรณีถูกกลั่นแกล้ง จากการตั้งร้านจำหน่ายสินค้า บริเวณหน้าธนาคารทหารไทย สาขาปากซอยจรัญสนิทวงศ์ 35 แขวงบางขุนศรี เขตบางกอกน้อย กรุงเทพมหานคร เนื่องจากผู้ร้องแจ้งว่าตนเป็นผู้จำหน่ายสินค้า ประเภท กิ๊ฟ ช็อป หน้ากากอนามัย และสร้อยคอ โดยมีบุคคลเพศชาย (ไม่ทราบนามสกุล) อายุประมาณ 60 กว่าปี ส่วนสูงประมาณ 150-160 เซนติเมตร รูปร่างสมส่วน ผิวสองสี มาขอใช้พื้นที่ที่ผู้ร้องจำหน่ายสินค้า เพื่อตั้งแผงจำหน่ายสลากกินแบ่งรัฐบาล ในช่วงที่ผู้ร้องไม่ได้ตั้งแผงจำหน่าย ซึ่งบุคคลดังกล่าวจะมาตั้งแผงฯ ก่อนวันสลากกินแบ่งรัฐบาลออกในวันที่ 15 วันที่ 16 และทุกๆ สิ้นเดือน โดยเมื่อใกล้ช่วงเวลาที่ผู้ร้องจะมาวางสินค้าจำหน่าย จะมาแย่งพื้นที่ผู้ร้อง และมีพฤติกรรมการรังแก กลั่นแกล้ง และมีการข่มขู่ผู้ร้องว่าจะจับผู้ร้องเข้าคุก ทั้งที่ผู้ร้องมีสิทธิจำหน่ายสินค้าในพื้นที่ดังกล่าว เนื่องจากทางธนาคารฯ อนุญาต ซึ่งปัจจุบันผู้ร้องอายุ 67 ปี ไม่มีญาติ เป็นผู้พิการที่นิ้วมือ นิ้วเท้าผิดรูป การเคลื่นไหวลำบาก ผู้ร้องจึงประสงค์ให้บุคคลดังกล่าวไปจำหน่ายบริเวณอื่นๆ รวมทั้งล่าสุดมีการแจ้งกับผู้ร้องว่าจะมีการจำหน่ายสลากกินแบ่งรัฐบาลเป็นประจำทุกวันด้วย ส่งผลให้ผู้ร้องได้รับความเดือดร้อนเป็นอย่างมาก 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata